VSA soek skoor met Sjina | Die Vryburger
Dit wil lyk asof die Amerikaners lus het vir ernstige konflik met die Sjinese deur met twee bomwerpers langs die Sjinese se kunsmatige eilande in die Zuid-See te vlieg.
Die Amerikaanse Minister van Verdediging het erken dat VSA bomwerpers oor die gebied gevlieg het.
Die Sjinese lugvaart beheersentrum het wel kontak gemaak met die twee B-52 vliegtuie, maar die twee het voortgegaan asof niks gebeur nie en deur gevlieg.
Die twee bomwerpers het gedurende die nag langs die omstrede Spratly-eiland gevlieg wat deur Sjina as hulle eie lugruim beskou word.
Voorheen het die Amerikaners 'n oorlogskip in dieselfde gebied laat deurvaar wat deur Sjina geëis word as hulle eie see-grens.
Die Sjinese het in die Suid See-gebied begin om kunsmatige eilande te bou en eis dat die 12 km seegebied van Sjina ook op hulle van toepassing is.
Politieke ontleders meen die kat en muis spelery van Amerika kan lei tot erge konflik, en mag die begin word van 'n volskaalse oorlog.
4 thoughts on "VSA soek skoor met Sjina"
Arnold November 17, 2015 at 6:54 pm
Liewe aarde. Het hierdie Amerikaners nou heel mal geraak. Ek kan aan geen tyd dink wat hulle nie in een of ander oorlog betrokke was nie.
Buitendien het Amerika se aansien wêrelwyd in die hek geduik. Die aarde se mense begin nou eerder Rusland en China steun.
Ruiter vd Forums November 17, 2015 at 9:15 pm
Soos jy daar se Arnoldus, maar teen welke prys?
"There's no free lunch in life" – veral wat Sjina betref.
Lsg geld nie vir familie grondplakkers nie. Dis nou n WAARHEID.
Vaandrig November 18, 2015 at 2:18 pm
"Het hierdie Amerikaners nou heel mal geraak."
'n Mens sou so kon dink, ja. Ek dink dit is eerder die Verfoeilike State van Amerika se regering se hanteerders en die res van die Westerse groot moondhede wat haastig raak vir nog 'n wêreldoorlog. In elk geval staan ek liewers saam met Rusland as met die sg. westerse lande waarvan die regerings so korrup en wêrelds-gedienstig is dat dit enige ordentlike mens met afgryse vervul. Kyk maar na die gemors en verwoesting wat die groot Westerse land, wat hom nie aan sy eie grondwet en die internasionale reg steur nie, en bondgenote in Libië en Irak aangevang het en tans in Sirië veroorsaak het met hulle sg. gematigde terroriste wat maar net 'n voedingsbron en voorsieningskanaal vir ISIS is.